गुजरात विधानसभा चुनावों से पहले कांग्रेस उपाध्यक्ष राहुल गांधी ने गांधीनगर में आयोजित रैली में केंद्र सरकार पर जमकर हमला बोला. उन्होंने नोटबंदी, जीएसटी से लेकर बेरोजगारी जैसे तमाम मुद्दों पर प्रधानमंत्री नरेंद्र मोदी और केंद्र को घेरने की कोशिश की. उन्होंने कहा कि जीएसटी को सरल नहीं बनाया तो देश को नुकसान होगा. इसके साथ ही राहुल ने पाटीदार नेता हार्दिक पटेल और दलित नेता जिग्नेश मेवाणी को भी साथ आने का निमंत्रण दिया.